Faapuupuu le mataupu:  Ua talitonu saienitisi na amata ona iai le ola i le lalolagi i le 3.8 piliona tausaga ua mavae. Peitaʻi, e ui ua mafai ona latou iloa le taimi na aliaʻe mai ai le ola, ae e lē o mafai ona latou iloa le auala na tupu ai. Ua faapea mai nei tagata suʻesuʻe i le Iunaite Setete ma Italia, ua latou maua faamaoniga e faapea, o vaega e pei o le DNA atonu sa iai ni faatonuga na taʻitaʻia ai lo latou tuputupu aʻe ma avea ma ituaiga o meaola eseese i le 4 piliona tausaga ua mavae. Faasolo i lalo mo le vitio. Ua talitonu saienitisi na amata ona iai le ola i le lalolagi pe tusa ma le 3.8 piliona tausaga ua mavae, peitaʻi e leʻi mafai lava ona latou iloa le auala na iai. Ua faapea mai nei tagata suʻesuʻe i le Iunaite Setete ma Italia, ua iai ni faamaoniga e iloa ai, atonu na iai ni vaega o le DNA e pei o ni faatonuga na taʻitaʻia ai lo latou tuputupu aʻe ma avea ma ituaiga o ola lavelave i le 4 piliona tausaga ua mavae. O le RNA, o lona uiga puupuu lea o le ribonucleic acid, o se molecule e faia aʻe i le tasi pe sili atu foʻi nucleotides. O se tasi o vaega autū e tolu o le tino e tāua i ituaiga uma o meaola ua iloa, faatasi ai ma le DNA ma le polotini. O le galuega autū a le RNA, o le faaliliuina lea o le tulafono faatonutonu ina ia faia ai ni polotini mai le nucleus i le ribosome. O lenei mea e taofia ai le DNA mai le tuua o le nucleus, ma puipuia ai mai le faaleagaina. E iai foʻi le auala e mafai ai e nisi o sela ona fesuiaʻi le auala e faaaogā ai. E talitonu le ʻau suʻesuʻe, na faaaogā e nei vaega o le tino o latou tomai e atiaʻe ai i latou lava, ina ia tutupu aʻe ai ni filifili o vailaau e faifai pea mo se taimi umi, ina ia mafai ai ona tupu aʻe le ola. O le suʻesuʻega lea na faia e le Iunivesite o Milan ma le Iunivesite o Colorado i Boulder, e faavae mai i se suʻesuʻega na faia i le vaitausaga o le 1980 e faapea, e mafai e le RNA ona suia lona lava faatulagaga i se auala vailaau. O le RNA e tai pei lava o le DNA, ma e tele galuega e fai i totonu o sela, e aofia ai le galue o se ki mo nisi o sela. Ua talitonu saienitisi, a o faagasolo le amataga o le ola, sa iai se vaega tāua a le RNA i le foafoaina o meaola eseese, a o leʻi faia le DNA ma le polotini. Ua faapea mai le toʻatele o tagata suʻesuʻe i le amataga mai o le ola, ua matuā faapitoa lava filifili o le RNA, ma e lē mafai ona avea o se oloa o ni tali faafuaseʻi a vailaau. Ae peitaʻi, ua faapea mai le suʻesuʻega fou, e iai se isi manatu e mafai ona maua mai, e ala i le finau e faapea, o vaega o le DNA e pei o uluaʻi mea na tutupu, na tutupu mai i lenei...
Ua faapea mai saienitisi, o uluaʻi vaega o le DNA na taʻitaʻia ai lo latou lava tuputupu aʻe. Ua latou faapea mai, e mafai e le faagasologa ona uunaʻia ai le faatupuina o sootaga o vailaau. O nei mea e fesoʻotaʻi ai filifili puupuu o le DNA ina ia faia ai ni filifili uumi mo le ola e ola ai. O lenei tomai e tuufaatasia ai e le tagata lava ia, ua faaalia i le RNA.